
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 943 

9 Ιουλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ψήφιση Οργανισμού Εσωτερικής Υπηρεσίας του Δη¬ 
μοτικού Γυμναστηρίου Δήμου Καλαμποκιού, Νο¬ 
μού Δράμας. 1 

Προσαρμογή στις διατάξεις του άρθρου 203 του Π.Δ. 
410/95 του Παιδικού Σταθμού, τέως Παρ/τος ΠΙΚ- 
ΠΑ Ιθάκης και σύσταση Ν.Π. στο Δήμο Ιθάκης με 
την επωνυμία «Δημοτικός Παιδικός Σταθμός Ιθά¬ 


κης». 2 

Προσαρμογή στις διατάξεις του άρθρου 203 του Π.Δ. 
410/95 του Παιδικού Σταθμού, τέως Παρ/τος ΠΙΚ- 
ΠΑΛηξουρίου και σύσταση Ν.Π. στο Δήμο Πολικής 
με την επωνυμία «Δημοτικός Παιδικός Σταθμός Πο¬ 
λικής». 3 

Σύσταση αμιγούς Δημοτικής Επιχείρησης στο Δήμο 
Πέτρας, με την επωνυμία «Δημοτική Επιχείρηση 
Τοπικής - Αγροτικής - Κοινωνικής Ανάπτυξης Πέ¬ 
τρας» (Δ.Ε.Τ.Α.Κ.Α.Π.). 4 

Τροποποίηση της Συστατικής Πράξης του Νομικού 
Προσώπου του Δήμου Ιτάνου με την επωνυμία 

«Παιδικός Σταθμός Παλαικάστρου». 5 

Χορήγηση άδειας άσκησης επαγγέλματος Κοινωνικού 
Λειτουργού στην Ζαρκανίτη Κυριακή του Θεοδώ¬ 
ρου. 6 


ΑΠΟΦΑΣΕΙ Σ 

Αριθ. 4405 (1) 

Ψήφιση Οργανισμού Εσωτερικής Υπηρεσίας τουΔημοτικού 
Γυμναστηρίου Δήμου Καλαμποκιού, Νομού Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 όπως αντικαταστάθη- 
καν με τις όμοιες του άρθρου 8 παρ. 5 του Ν. 2307/95 και 
του άρθρου 1 παρ. 2 του Ν. 2503/97. 
β) των άρθρων 26, 198 και203τουΔ.Κ.Κ. (Π.Δ. 410/95) 
γ) του άρθρου 12του Ν. 2880/2001 


2. Την 9/2002 απόφαση του Διοικητικού Συμβουλίου του 
Δημοτικού Γ υμναστηρίου Δήμου Καλαμποκιού 

3. Την 139/2002 απόφαση - γνωμοδότηση του Δημοτι¬ 
κού Συμβουλίου Καλαμποκιού 

4. Την 3/2003 απόφαση γνωμοδότηση του Υπηρεσιακού 
Συμβουλίου του άρθρου 8 του Ν. 2307/95. 

5. Την 4308/6.7.2001 (ΦΕΚ 917/τ.Β'/17.7.2001) απόφα¬ 
ση Γ.Γ.Π.Α.Μ.Θ. «Μεταβίβαση εξουσίας υπογραφής «Με 
εντολή Γ ενικού Γ ραμματέα» αποφάσεων, εγγράφων κ.α., 
όπως τροποποιήθηκε με την αριθμ. 208/21.1.2002 όμοια, 
αποφασίζουμε: 

Εγκρίνουμε την αριθμ. 9/2002 απόφαση του Διοικητικού 
Συμβουλίου του Δημοτικού Γυμναστηρίου Δήμου Καλά- 
μπακίου, με την οποία ψηφίζεται ο Ο.Ε.Υ. του Ν.Π. του Δή¬ 
μου. 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΤΟΥ ΔΗΜΟΤΙΚΟΥ ΓΥΜΝΑΣΤΗΡΙΟΥ ΚΑΛΑΜΠΑΚΙΟΥ, 
ΔΗΜΟΥ ΚΑΛΑΜΠΑΚΙΟΥ 

Αρθρο Ιο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

ΤΟΥΔΗΜΟΤΙΚΟΥ ΓΥΜΝΑΣΤΗΡΙΟΥ ΚΑΛΑΜΠΑΚΙΟΥ, 
ΔΗΜΟΥ ΚΑΛΑΜΠΑΚΙΟΥ 

Οι υπηρεσίες του Δημοτικού Γηπέδου Καλαμποκιού Δή¬ 
μου Καλαμποκιού θα λειτουργούν σε επίπεδο αυτοτελούς 
γραφείου, σύμφωνα με την υπ’ αριθ. Φ.Ε.Κ. 591/21.5.2001 
συστατική πράξη προσαρμογής του και σε επίπεδο γραφεί¬ 
ου ασκούνται όλες οι αρμοδιότητες του Δημοτικού χώρου 
άθλησης. 

Αρθρο 2ο 

ΑΡΜΟΔΙΟΤΗΤΕΣ ΓΡΑΦΕΙΟΥ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

• Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

• Εισηγείται στο Διοικητικό Συμβούλιο για τη στελέχω- 
ση με προσωπικό του Γ ραφείου του και για την απόδοση 
των προγραμμάτων Αθλητισμού. 

• Εχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού ή Κοινοτικού χώρου 
άθλησης. 

• Εχειτην ευθύνη για την ομαλή λειτουργία, τάξη και κα¬ 
θαριότητα του Δημοτικού ή Κοινοτικού χώρου άθλησης 
σε θέματα συντήρησης-καθαριότητας. 

• Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφαση του. 

• Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

• Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

• Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

• Εισηγείται στο Διοικητικό Συμβούλιο για την παραχώ¬ 
ρηση των εγκαταστάσεων για την διεξαγωγή Αθλητικών 
και Πολιτιστικών εκδηλώσεων. 

• Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών καθαριότητας. 

• Φροντίζει και ελέγχει όλες τις αθλητικές εγκαταστά¬ 
σεις που περιβάλλουν το Δημοτικό χώρο άθλησης. 

• Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη. 

• Εισηγείται στο Διοικητικό Συμβούλιο άλατα θέματα. 

• Χειρίζεται τα θέματα που έχουν σχέση με τους εργα¬ 
ζόμενους στο Δημοτικό Χώρο Άθλησης. Τηρεί ενημερω¬ 
μένους με όλα τα απαραίτητα στοιχεία στους υπηρεσια¬ 
κούς Ατομικούς Φακέλους των εργαζομένων στο Δημοτι¬ 
κό Χώρο Άθλησης. 

• Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες. 

• Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζομένους 
στο Δημ. Γήπεδο εισηγούμενος ανάλογα στο Διοικητικό 
Συμβούλιο. 

• Εγκρίνειτιςάδειεςτουπροσωπικούτου Νομικού προ¬ 
σώπου. 

• Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία 
ανωμαλία. 

• Φροντίζει για την έγκαιρη σύνταξη, αναμόρφωση του 
προϋπολογισμού σύμφωνα με τις διατάξεις, που ισχύουν 
για τα Ν.Π.Δ.Δ. των Ο.Τ.Α καθώς και την έγκαιρη σύνταξη 
και υποβολή του ετήσιου Απολογισμού. 

• Παρακολουθεί την κίνηση Εσόδών - Εξόδων του Δη¬ 
μοτικού Χώρου άθλήσης κατά τομέα δραστηριότητας και 
ενημερώνει έγκαιρατις ενδιαφερόμενες υπηρεσίες καιτο 
Διοικητικό Συμβουλίου. 

• Προσδιορίζει τις τακτικές ανάγκεςτου Δημοτικού χώ¬ 
ρου άθλησης σε ετήσια βάση και προβαίνει στην προμή¬ 
θεια διαφόρων υλικών. 

• Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό χώρο άθλησης 
σύμφωνα με τις διατάξεις που ισχύουν για τα Ν.Π.Δ.Δ. 
των ΟΤΑ. 

• Φροντίζει για τη σύνταξη, προώθηση και έγκριση δια¬ 
φόρων ενταλμάτων. 

• Φροντίζει για την είσπραξη διαφόρων πόρων του Δη¬ 
μοτικού Χώρου άθλησης. 

• Φροντίζει για τη μισθοδοσία και λοιπές παροχές 
στους εργαζομένους. 

• Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/σήμου, 
ΙΚΑ σύμφωνα με τις ισχύουσες διατάξεις των ΟΤΑ. 

• Παραλαμβάνει και φυλάσσει το υλικό που προσδιορί¬ 
ζει για το Δημοτικό Χώρο άθλησης. 


• Φροντίζει για τη διανομή του υλικού σύμφωνα με τον 
προορισμό τους. 

• Προβαίνει σε καταστροφή και εκποίηση του άχρη¬ 
στου υλικού. 

• Τηρεί τα απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των ΟΤΑ. 

• Φροντίζει για τον εξοπλισμό με τα απαραίτητα και κα¬ 
τάλληλα μέσα του Δημοτικού Χώρου άθλησης. 

• Εισηγείται στο Διοικητικό Συμβούλιο για την εκτέλεση 
συντήρησης ή κατασκευής και υπολογίζει τις απαιτούμε- 
νες δαπάνες. 

• Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσιών Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

• Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

• Ευθύνεται για τη φύλαξη, επισκευή του υλικού και μέ¬ 
σων εξοπλισμού του Δημοτικού Χώρου άθλησης. 

• Προσδιορίζειτα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθειά 
τους σε ετήσια βάση. 

• Φροντίζει για τον προσδιορισμό των αναγκών στο 
προσωπικό του γραφείου του και εισηγείται σχετικά στο 
Διοικητικό Συμβούλιο. 

• Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

• Φροντίζει και έχει την ευθύνη για τη συντήρηση όλων 
των εγκαταστάσεων ενός Δημοτικού Χώρου άθλησης και 
συγκεκριμένα: 

• Των κτιριακών εγκαταστάσεων 

• Των ηλεκτρολογικών εγκαταστάσεων 

• Των υδραυλικών και θερμουδραυλικών εγκαταστά¬ 
σεων 

• Των υπαίθριων εγκαταστάσεων 

• Τωνγηπέδων 

• Των ξυλουργικών εγκαταστάσεων 

• Των χλοοταπήτων 

• Των κήπων - παρτεριών 

• Κλάδεμα, κόψιμο χόρτων , λίπανση, ράντισμα , σκά¬ 
ψιμο. 

• Την ευθύνη της χάραξης των γραμμών σε οποιοδή- 
ποτε Αγωνιστικό χώρο έχει το εν λόγω γραφείο. Στα γή¬ 
πεδα ποδοσφαίρου με χόρτο ή χωρίς χόρτο που μετά από 
μια ή περισσότερες χρήσεις οι γραμμές σβήνοναι εντε¬ 
λώς και χρειάζεται ράμμα και μέτρηση των αποστάσεων, 
τότε την εργασία αυτή την κάνει το εν λόγω γραφείο. 

• Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένο 
αγώνα ποδοσφαίρου τότε το φρεσκάρισμα γίνεται από 
τον υπάλληλο κλάδου ΥΕ φύλακας - γενικών καθηκόντων 
Εργάτη, που έχει υπηρεσία στο γήπεδο αυτό. 

• Σε συνεννόηση με τον συντηρητή χλοοτάπητα καθο¬ 
ρίζει τις προπονήσεις των ποδοσφαιρικών σωματείων. 

• Κάθε εργασία τροποποίηση, αλλαγή επέκταση μηχα¬ 
νολογικού, ηλεκτρολογικού υδραυλικής εγκατάστασης 
του σχεδίου του Δημοτικού Χώρου Αθλησης γίνεται σύμ¬ 
φωνα με τις διατάξεις του Π.Δ. 410/95(Δ.Κ.Κ.). Μια φορά 
το χρόνο τουλάχιστον θα πρέπει να υπάρχει έλεγχος λει¬ 
τουργίας των μηχανολογικών εγκαταστάσεων από αρμό¬ 
διο μηχανικό της Τεχνικής Υπηρεσίας του Δήμου. Όπου 
λειτουργούν καυστήρες, λέβητες ΒΟΕΕΕΒ υποχρεωτικά 

θα γίνει συντήρηση τουλάχιστον δυο φορές τον χρόνο α) 
είτε από υπάλληλο αντίστοιχης ειδικότητας β) είτε από ει¬ 
δικό ιδιωτικό συνεργείο συντήρησης μετά από εισήγηση 
του αρμοδίου υπαλλήλου του γυμναστηρίου. 

• Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

• Διοργάνωση αθλητικών και πολιτιστικών εκδηλώσεων 
και συμμετοχή σε εκδηλώσεις μαζικού Αθλητισμού. Πα¬ 
ρακολούθηση των αποτελεσμάτων της εφαρμογής των 
προγραμμάτων και εκδηλώσεων και όταν απαιτείται τρο¬ 
ποποίηση η βελτίωση ή αλλαγή αυτών. 

• Εισήγηση προς τη διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

• Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

• Συνεργασία με τα αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

• Οργάνωση αθλητικών προγραμμάτων στους μαθητές 
των σχολείων σε συνεργασία με τους καθηγητές φυσικής 
αγωγής των σχολείων. 

• Προγραμματισμός και οργάνωση αθλητικών και πολι¬ 
τιστικών εκδηλώσεων σχετικών με τα προγράμματα που 
υλοποιείτο Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

• Μεριμνά για την καλή λειτουργία των αιθουσών γυ¬ 
μναστικής και των χώρων άθλησης. 

• Ευθύνη για την καλή λειτουργία και απόδοση της υλι- 
κοτεχνικής υποδομής των αιθουσών, καθώς επίσης και ο 
εντοπισμός τυχόν ελλείψεων και βλαβών του εξοπλισμού 
γενικότερα. 

• Φροντίδα για την εφαρμογή κανονισμών διεξαγωγής 
των διαφόρων αθλημάτων της αρμοδιότητας τους. 

• Μεριμνά για την αποφυγή ατυχημάτων κατά την ώρα 
της άθλησης των αθλουμένων στα τμήματά τους. 

• Παροχή πρώτων βοηθειών, περίθαλψης, αντιμετώπι¬ 
ση εκτάκτων περιστατικών (κακώσεων, τραυματισμών 
κ.λπ.) όλων των αθλουμένων εντός των χώρων άθλησης. 

• Διαμόρφωση , εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α.Κ. (διοργάνωση 
συνεντεύξεων τύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε κ.α.) 

• Ενημέρωση του κοινού πάνω στην αποστολή και στις 
εκδηλώσειςτου Νομικού Προσώπου καιπροβολήτουςμε 
κάθε πρόσφορο μέσο. 


ΚΑΤΗΓΟΡΙΑ Π.Ε. 


ΚΛΑΔΟΣ 


ΘΕΣΕΙΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΥΣΕΣ 

ΠΕ 

ΚΑΘΗΓΗΤΩΝ 

ΦΥΣΙΚΗΣ ΑΓΩΓΗΣ 

1 

- 

ΣΥΝΟΛΑ 


1 

■ 


ΚΑΤΗΓΟΡΙΑ Δ.Ε. 


ΚΛΑΔΟΣ 


ΘΕΣΕΙΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΔΕ 

ΔΙΟΙΚΗΤΙΚΩΝ 

ΓΡΑΜΜΑΤΕΩΝ 

1 

- 

ΔΕ 

ΤΕΧΝΙΤΩΝ 

ΣΥΝΤΗΡΗΤΩΝ 

ΚΤΙΡΙΩΝ 

1 



ΣΥΝΟΛΑ 

2 



• Μεριμνά για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές, (προγράμματα, αφίσες) 

Άρθρο 3ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Ν.Π.Δ.Δ. 

• Οι θέσεις των κατηγοριών Π.Ε. Τ.Ε. και ΔΕ κατατάσ¬ 
σονται στους βαθμούς Δ (εισαγωγικός), Γ, Β' και Α' (κα¬ 
ταληκτικός) 

• Οι θέσεις της κατηγορία ΥΕ κατατάσσονται στους 
βαθμούς Ε' (Εισαγωγικός), Δ', Γ, Β'(καταληκτικός). 

• Τα προσόντα διορισμού των θέσεων περιγράφονται 
στο Π.Δ/τα 50/2001. 

Οι Θέσεις που προβλέπονται ανα κατηγορία και κλάδο 
είναι οι εξής: 

Η θέση αυτή θα πληρωθεί μόνο εφόσον κενωθεί και κα- 
ταργηθεί η αντίστοιχη προσωρινή προσωποπαγής θέση. 

Προσωρινές Προσωποπαγείς Θέσεις 

Μία (1) θέση κατηγορίας ΔΕ κλάδου Τεχνιτών Συντηρη¬ 
τών κτιρίων, η οποία καθ' οιονδήποτε τρόπο κενούμενη, 
θα καταργηθεί. 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Τριών (3) θέσεων διαφόρων ειδικοτήτων για την αντιμε¬ 
τώπιση εποχιακών περιοδικών πρόσκαιρων και επειγου- 
σών αναγκών (Δύο (2) ΥΕ γενικών καθηκόντων και ένας (1) 
Δ/κός Υπάλληλος) 

Άρθρο 4ο 

ΠΡΟΪΣΤΑΜΕΝΟΣ ΓΡΑΦΕΙΟΥ 

Το Νομικό Πρόσωπο λειτουργεί σε επίπεδο Γραφείου 
ως προϊστάμενος Γ ραφείου ορίζεται υπάλληλος που προ¬ 
έρχεται από τις κατηγορίες ΔΕ (Διοικητικού - Λογιστικού). 

Άρθρο 5ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

Άρθρο 6ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ ύψους 58.700 Εογο - περίπου εφό¬ 
σον προσληφθεί το έκτακτο προσωπικό. 

Άρθρο 7ο 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδά της Κυβερνήσεως. Το 
προσωπικό που υπηρετεί κατά τη δημοσίευση του παρό¬ 
ντος εντάσσεται στις θέσεις Ο.Ε.Υ. που έχουν υποχρεω¬ 
τικά δημιουργηθείγι αυτό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Δράμα, 13 Ιουνίου 2003 

Ο Γενικός Γραμματέας Περιφέρειας 
Α. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 3706 (2) 

Προσαρμογή στις διατάξεις του άρθρου 203 του Π.Δ. 
410/95 του Παιδικού Σταθμού, τέως Παρ/τος ΠΙΚΠΑ 
Ιθάκης και σύσταση Ν.Π. στο Δήμο Ιθάκης με την επω¬ 
νυμία «Δημοτικός Παιδικός Σταθμός Ιθάκης». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των παρ. 1, 2 και 5 του άρθρου 26 
Π.Δ/τος 410/1995 (Δ.Κ.Κ.), όπως αυτό αντικαταστάθηκε 
με τις διατάξεις του άρθρου 12 Ν. 2880/2001 (ΦΕΚ 
9/Α/2001). 

2. Τις διατάξεις της παρ. 7 του άρθρου 8 Ν. 3106/2003 
(ΦΕΚ 30/Α/10.2.2003). 

3. Τις διατάξεις του άρθρου 203 Π.Δ/τος 410/1995 
(Δ.Κ.Κ.). 

4. Τις διατάξεις των άρθρων 1-6 Ν. 2503/97. 

5. Το 11749/29.5.2003 (εγκ.25) του ΥΠΕΣΔΔΑ «Κέντρα 
Φροντίδας Οικογένειας (ΚΕΦΟ), Βρεφονηπιακοί Παιδικοί 
Σταθμοί, Βρεφονηπιοκομεία και Νηπιαγωγεία του ΠΙΚΠΑ». 

6. Τις διατάξεις του άρθρου 29 Α Ν. 1558/85 σχετικά με 
τον έλεγχο που προκαλούν οι κανονιστικές διοικητικές 
πράξεις. 

7. Την 12321 /13.7.2000 (ΦΕΚ 883/Β/2000) απόφαση της 
Γεν. Γραμματείας ΠΙΝ «περί μεταβίβασης αρμοδιοτήτων 
και παροχής εξουσιοδότησης υπογραφής». 

8. Το γεγονός ότι ο Δήμος Ιθάκης δενπροέβηκε έως την 
10.4.2003 σε πράξη προσαρμογής και σύστασης σύμφω¬ 
να με τις αναφερόμενες διατάξεις του Παιδικού Σταθμού 
του τέως παραρτήματος ΠΙΚΠΑ Ιθάκης το οποίο λειτουρ¬ 
γούσε στη διοικητική Περιφέρεια του εν λόγω Δήμου, 
αποφασίζουμε: 

1. Προσαρμόζουμε και συστήνουμε Ν.Π.Δ.Δ. στο Δήμο 
Ιθάκης με την επωνυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ Ιθάκης». 

2. Έδρα: Ο Δημοτικός Παιδικός Σταθμός Ιθάκης έχει 
έδρα το Δημοτικό Διαμέρισμα Ιθάκης. 

3. Σκοπός: του ΝΠΔΔ είναι α) Η καθημερινή φύλαξη, 
φροντίδα, διαπαιδαγώγηση και ψυχαγωγία νηπίων, τα 
οποία λόγω απασχόλησης των εργαζόμενων γονέων ή άλ¬ 
λων κοινωνικών αιτιών δεν μπορούν να έχουν την απαραί¬ 
τητη φροντίδα των παιδιών τους, β) Η πολύπλευρη και 
σφαιρική νοητική, συναισθηματική, κοινωνική και ψυχο¬ 
σωματική ανάπτυξη των παιδιών σύμφωνα με τις σύγχρο¬ 
νες επιστημονικές αντιλήψεις της παιδαγωγικής και η 
προπαρασκευή τους για τη φυσική μετάβαση από την οι¬ 
κογενειακή ζωή στο σχολικό περιβάλλον γ) Η ευαισθητο- 
ποίηση, η ενημέρωση και ο προβληματισμός των γονέων 
σε θέματα αγωγής, ψυχολογία και σχέσεων με τα παιδιά 
τους δ) Η εξυπηρέτηση των εργαζομένων γονέων και η 
βοήθεια για την αντιμετώπιση των τυχόν κοινωνικών προ¬ 
βλημάτων τους. 

4. Διοίκηση: Το Ν.Π. διοικείται από πενταμελές (5), Διοι¬ 
κητικό Συμβούλιο τα μέλη του οποίου μαζί με τους ανα¬ 
πληρωτές τους ορίζονται από το Δημοτικό Συμβούλιο και 
αποτελείται από τους: 

• Από τον εκάστοτε Δήμαρχο ως Πρόεδρο, ή άλλο αι¬ 
ρετό μέλος που ορίζεται από το Δημοτικό Συμβούλιο 

• Έναν (1) Δημοτικό Σύμβουλο 

• Έναν (1) εκπρόσωποτωνγονέωντωννηπίωντου Ν.Π. 

• Έναν (1) εκπρόσωπο των εργαζομένων στο Ν.Π. 

• Έναν (1) δημότη με ανάλογες προς το Ν.Π. γνώσεις 


Η θητεία των μελών του Δ.Σ. ακολουθεί τη δημοτική 
περίοδο και λήγει πάντοτε με την εγκατάσταση του νέ¬ 
ου Δ.Σ. Το Δ.Σ. εκλέγει από τα μέλη του τον Αντιπρόε¬ 
δρο. 

5. Πόροι: του Ν.Π. είναι: α) Η τακτική επιχορήγηση από 
τις πιστώσεις του άρθρου 25 Ν. 1828/89 του ΥΠΕΣΔΔΑ, 
για δαπάνες λειτουργίας, συντήρησης και μισθοδοσίας 
του προσωπικού του Ν.Π. β) η ετήσια επιχορήγηση του 
Δήμου Ιθάκης που δεν μπορεί να προβλεφθεί με ακρίβεια 
γ) οι επιχορηγήσεις και κάθε είδους παροχή από το Κρά¬ 
τος ή οποιοδήποτε άλλο οργανισμό Νομικό ή φυσικό πρό¬ 
σωπο, είτε απευθείας προς το Ν.Π., είτε προς το Δήμο για 
λογαριασμό του Ν.Π. δ) κάθε είδους προσφορές, δωρε¬ 
ές, κληρονομιές και κληροδοσίες ε) εισπράξεις από το 
αντίτιμο των παρεχομένων πραγμάτων ή υπηρεσιών στ) 
πρόσοδοι από την περιουσία του. 

6. Περιουσία: του Ν.Π. θα είναι η ακίνητη ή κινητή περι¬ 
ουσία του υπάρχοντος παραρτήματος ΠΙΚΠΑ η οποία θα 
περιέχεται στο Δημοτικό Νομικό Πρόσωπο μετά τη διε¬ 
νέργεια απογραφής από το νέο διοικητικό Συμβούλιο 
όλων των περιουσιακών στοιχείων 

7. Εκπροσώπηση: Το Ν.Π. εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του Δ.Σ. 
ή όταν αυτός απουσιάζει ή κωλύεται από τον Αντιπρόε¬ 
δρο. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού οικονομικού 
έτους 2003 του Δήμου Ιθάκης η οποία δεν μπορεί να προ¬ 
βλεφθεί με ακρίβεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 24 Ιουνίου 2003 

Με εντολή Γενικής Γραμματέως Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-♦- 

Αριθ. οικ. 3708 (3) 

Προσαρμογή στις διατάξεις του άρθρου 203 του Π.Δ. 
410/95 του Παιδικού Σταθμού, τέως Παρ/τος ΠΙΚΠΑ 
Ληξουρίου και σύσταση Ν.Π. στο Δήμο Πολικής με την 
επωνυμία «Δημοτικός Παιδικός Σταθμός Πολικής». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των παρ. 1, 2 και 5 του άρθρου 26 
Π.Δ/τος 410/1995 (Δ.Κ.Κ.), όπως αυτό αντικαταστάθηκε 
με τις διατάξεις του άρθρου 12 Ν. 2880/2001 (ΦΕΚ 
9/Α/2001). 

2. Τις διατάξεις της παρ. 7 του άρθρου 8 Ν. 3106/2003 
(ΦΕΚ 30/Α/10.2.2003). 

3. Τις διατάξεις του άρθρου 203 Π.Δ/τος 410/1995 
(Δ.Κ.Κ.). 

4. Τις διατάξεις των άρθρων 1-6 Ν. 2503/97. 

5. Το 11749/29.5.03 (εγκ.25) του ΥΠΕΣΔΔΑ «Κέντρα 
Φροντίδας Οικογένειας (ΚΕΦΟ), Βρεφονηπιακοί Παιδικοί 
Σταθμοί, Βρεφονηπιοκομεία και Νηπιαγωγεία του ΠΙΚ- 
ΠΑ». 

6. Τις διατάξεις του άρθρου 29Α Ν. 1558/85 σχετικά με 
τον έλεγχο που προκαλούν οι κανονιστικές διοικητικές 
πράξεις. 

7. Την 12321/13.7.2000 (ΦΕΚ883/Β/2000) απόφαση της 
Γεν. Γραμματείας ΠΙΝ «περί μεταβίβασης αρμοδιοτήτων 
και παροχής εξουσιοδότησης υπογραφής». 

8. Το γεγονός ότι ο Δήμος Πολικής δεν προέβηκε έως 
την 10.4.2003 σε πράξη προσαρμογής και σύστασης σύ μ- 
φωνα με τις αναφερόμενες διατάξεις του Παιδικού Σταθ¬ 
μού του τέως παραρτήματος ΠΙΚΠΑ Ληξουρίου το οποίο 
λειτουργούσε στη διοικητική Περιφέρεια του εν λόγω Δή¬ 
μου, αποφασίζουμε: 

1. Προσαρμόζουμε και συστήνουμε Ν.Π.Δ.Δ. στο Δήμο 
Πολικής με την επωνυμία «ΔΗΜΟΤΙΚΟΣ ΠΑΙΔΙΚΟΣΣΤΑΘ- 
ΜΟΣ Πολικής». 

2. Έδρα: Ο Δημοτικός Παιδικός Σταθμός Πολικής έχει 
έδρα το Δημοτικό Διαμέρισμα Ληξουρίου. 

3. Σκοπός: του ΝΠΔΔ είναι α) Η καθημερινή φύλαξη, 
φροντίδα, διαπαιδαγώγηση και ψυχαγωγία νηπίων, τα 
οποία λόγω απασχόλησης των εργαζόμενων γονέων ή άλ¬ 
λων κοινωνικών αιτιών δεν μπορούν να έχουν την απαραί¬ 
τητη φροντίδα των παιδιών τους, β) Η πολύπλευρη και 
σφαιρική νοητική, συναισθηματική, κοινωνική και ψυχο¬ 
σωματική ανάπτυξη των παιδιών σύμφωνα με τις σύγχρο¬ 
νες επιστημονικές αντιλήψεις της παιδαγωγικής και η 
προπαρασκευή τους για τη φυσική μετάβαση από την οι¬ 
κογενειακή ζωή στο σχολικό περιβάλλον γ) Η ευαισθητο- 
ποίηση, η ενημέρωση και ο προβληματισμός των γονέων 
σε θέματα αγωγής, ψυχολογία και σχέσεων με τα παιδιά 
τους δ) Η εξυπηρέτηση των εργαζομένων γονέων και η 
βοήθεια για την αντιμετώπιση των τυχόν κοινωνικών προ- 
βλημάτωντους. 

4. Διοίκηση: Το Ν.Π. διοικείται από πενταμελές (5), Διοι¬ 
κητικό Συμβούλιο τα μέλη του οποίου μαζί με τους ανα¬ 
πληρωτές τους ορίζονται από το Δημοτικό Συμβούλιο και 
αποτελείται από τους: 

• Από τον εκάστοτε Δήμαρχο ως Πρόεδρο, ή άλλο αι¬ 
ρετό μέλος που ορίζεται από το Δημοτικό Συμβούλιο 

• Έναν (1) Δημοτικό Σύμβουλο 

• Έναν (1) εκπρόσωπο των γονέων των νηπίων του Ν.Π. 

• Έναν (1) εκπρόσωπο των εργαζομένων στο Ν.Π. 

• Έναν (1) δημότη με ανάλογες προςτο Ν.Π. γνώσεις 

Η θητεία των μελών του Δ.Σ. ακολουθεί τη δημοτική πε¬ 
ρίοδο και λήγει πάντοτε με την εγκατάσταση του νέου 
Δ.Σ. Το Δ.Σ. εκλέγει από τα μέλη του τον Αντιπρόεδρο. 

5. Πόροι: του Ν.Π. είναι: α) Η τακτική επιχορήγηση από 
τις πιστώσεις του άρθρου 25 Ν. 1828/89 του ΥΠΕΣΔΔΑ, 
για δαπάνες λειτουργίας, συντήρησης και μισθοδοσίας 
του προσωπικού του Ν.Π. β) η ετήσια επιχορήγηση του 
Δήμου Πολικής που δεν μπορεί να προβλεφθεί με ακρί¬ 
βεια γ) οι επιχορηγήσεις και κάθε είδους παροχή από το 
Κράτος ή οποιοδήποτε άλλο οργανισμό Νομικό ή φυσικό 
πρόσωπο, είτε απευθείας προς το Ν.Π., είτε προς το Δή¬ 
μο για λογαριασμό του Ν.Π. δ) κάθε είδους προσφορές, 
δωρεές, κληρονομιές και κληροδοσίες ε) εισπράξεις από 
το αντίτιμο των παρεχομένων πραγμάτων ή υπηρεσιών 
στ) πρόσοδοι από την περιουσία του. 

6. Περιουσία: του Ν.Π. θα είναι η ακίνητη ή κινητή περι¬ 
ουσία του υπάρχοντος παραρτήματος ΠΙΚΠΑ η οποία θα 
περιέχεται στο Δημοτικό Νομικό Πρόσωπο μετά τη διε¬ 
νέργεια απογραφής από το νέο διοικητικό Συμβούλιο 
όλων των περιουσιακών στοιχείων. 

7. Εκπροσώπηση: Το Ν.Π. εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του Δ.Σ. 
ή όταν αυτός απουσιάζει ή κωλύεται από τον Αντιπρόε¬ 
δρο. 


Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού οικονομικού 
έτους 2003 του Δήμου Πολικής η οποία δεν μπορεί να 
προβλεφθεί με ακρίβεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 24 Ιουνίου 2003 

Με εντολή Γ ενικής Γ ραμματέως Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-♦- 

Αριθ. 4200 (4) 

Σύσταση αμιγούς Δημοτικής Επιχείρησης στο Δήμο Πέ¬ 
τρας, με την επωνυμία «Δημοτική Επιχείρηση Τοπικής 
- Αγροτικής - Κοινωνικής Ανάπτυξης Πέτρας» (Δ. Ε.Τ. Α. 
Κ.Α.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη; 

1. Τις διατάξεις: 

α) των άρθρων 277-284 του Π.Δ/τος 410/95 (Δ.Κ.Κ.), 

β) του Ν.2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων, για την Τοπική 
Αυτ/ση και άλλες διατάξεις», και 

γ) του άρθρου 27 του Ν. 2081/92: «Προσθήκη άρθρου 
29 στο Ν. 1558/85». 

2. Την 98/2003 απόφαση του Δ.Σ. Πέτρας περί σύστα¬ 
σης αμιγούς Δημοτικής Επιχείρησης με την επωνυμία 
«Δημοτική Επιχείρηση Τοπικής - Αγροτικής - Κοινωνικής 
Ανάπτυξης Πέτρας (Δ.Ε.Τ.Α.Κ.Α.Π.). 

3. Την από 4.2003 Οικονομοτεχνική Μελέτη. 

4. Την 5 631 /26.7.2000 (ΦΕΚ1339/Β/2000), απόφαση του 
Γενικού Γραμματέα Περιφέρειας Κεντρικής Μακεδονίας 
«Περί ορισμού εισηγητών και μεταβίβαση εξουσίας υπο¬ 
γραφής «Με εντολή Γενικού Γραμματέα», αποφασίζουμε: 

1. Συστήνουμε στον Δήμο Πέτρας Πιερίας Επιχείρηση με 
την επωνυμία « Δημοτική Επιχείρηση Τοπικής - Αγροτικής - 
Κοινωνικής Ανάπτυξης Πέτρας»(Δ.Ε.Τ.Α.Κ.Α.Π), ως νομικό 
πρόσωπο ιδιωτικού δικαίου το οποίο διέπεται από τις διατά¬ 
ξεις των άρθρων 277 και επόμενα του Π.Δ/τος 410/95. 

2. Σκοπός της Επιχείρησης είναι: 

α. Η ανάπτυξη δράσεων που στοχεύουν στην αγροτική, 
οικονομική, κοινωνική, τουριστική ανάπτυξη καθώς και 
στην πολιτιστική αναβάθμιση των φορέων και κατοίκων 
της περιοχής του Δήμου Πέτρας. 

β. Η συνεργασία και συμμετοχή σε κοινά προγράμματα 
με τις Ελληνικές, Ευρωπαϊκές και διεθνείς αρχές, οργανι¬ 
σμούς, ερευνητικά ιδρύματα, Ο.Τ.Α, επιχειρήσεις, ιδιώ¬ 
τες κ.λ.π, για την αξιοποίηση Εθνικών και Ευρωπαϊκών 
προγραμμάτων. Η εκπόνηση και υλοποίηση προγραμμά¬ 
των που έχουν σχέση με τηντοπική ανάπτυξη, με την αξιο¬ 
ποίηση πρωτοβουλιών που εκπορεύονται και συγχρημα- 
τοδοτούνται από την Ευρωπαϊκή Ένωση και άλλους Εθνι¬ 
κούς ή Διεθνείς Οργανισμούς σε συνεργασία με το 
δημόσιο ή ιδιωτικό τομέα, τους κοινωνικούς φορείς καιτις 
παραγωγικές τάξεις. 

γ. Η ανάληψη πρωτοβουλιών για την επαγγελματική κα¬ 
τάρτιση, την ενημέρωση και ευαισθητοποίηση των κατοί¬ 
κων της περιοχής με την διοργάνωση συνεδρίων, σεμινα¬ 
ρίων, η μερίδων κ.α. 

δ. Η προστασία και βελτίωση του φυσικού, ιστορικού 
και παραδοσιακού πολιτιστικού ανθρωπογενούς περι¬ 
βάλλοντος με έργα και δραστηριότητες αειφορικής κα¬ 
τεύθυνσης. 

ε. Η συντήρηση και αναβάθμιση της υπάρχουσας αθλη¬ 
τικής και πολιτιστικής υποδομής (κτιριακής, εγκαταστά¬ 
σεων και εξοπλισμού). Η μελέτη και ανάπτυξη της πολιτι¬ 
στικής υποδομής καθώς και αυτής για την αναβάθμιση 
του λαϊκού αθλητισμού. 

στ. Η εκπόνηση μελετών που συμβάλλουν στην ανάπτυ¬ 
ξη της περιοχής. 

ζ. Η παροχή υπηρεσιών και η υλοποίηση προγραμμά¬ 
των, κοινωνικής πολιτικής του Δήμου και παροχής κοινω¬ 
νικής μέριμνας για τους κατοίκους και τους επισκέπτες, 
διαφόρων κοινωνικών ομάδων (παιδιά, νέοι, τρίτη ηλικία, 
γυναίκες, άτομα με ειδικές ανάγκες, παλιννοστούντες, 
μειονοτικές ομάδες κ.λπ). Ειδικότερα, η επιχείρηση μπο¬ 
ρεί να αναλάβει την οργάνωση της λειτουργίας ΚΑΠΗ, 
στο οποίο θα παρέχονται και κοινωνικές συμβουλευτικές, 
υποστηρικτικές, ιατρικές, κ.λπ υπηρεσίες. 

η. Η ίδρυση και λειτουργία μονάδων παροχής υπηρε¬ 
σιών στους κατοίκους και τους επισκέπτες της περιοχής 
καθώς και η ανάπλαση αξιοποίηση και εκμετάλλευση χώ¬ 
ρων καιεγκαταστάσεωντου Δήμου,όπως η οργάνωση και 
λειτουργία Κέντρου Οικογένειας, μέσω του οποίου θα 
παρέχονται υπηρεσίες, συμβουλές και κάθε είδους υπο¬ 
στήριξη σε εργαζόμενες ή άνεργες γυναίκες, σε νέες μη¬ 
τέρες, στα ζευγάρια, στις μονογονεϊκές οικογένειες, ή 
ίδρυση και λειτουργία βρεφονηπιακών σταθμών κ.λπ. 

θ. Η προστασία του φυσικού και δομημένου περιβάλλο¬ 
ντος του Δήμου διαμέσου της υποστήριξης, ανάπτυξης 
και υλοποίησης πρωτοβουλιών για την προστασία του πε¬ 
ριβάλλοντος και των οικοσυστημάτων της περιοχής στο 
πλαίσιο δράσεων για την τοπική ανάπτυξη. Τέτοιες είναι η 
εκπόνηση μελετών, η εκτέλεση έργων η παροχή συμβου¬ 
λών, κ.λπ, που ανταποκρίνονται στους σκοπούς και τις δυ¬ 
νατότητες της επιχείρησης και ανατίθενται σε αυτή από 
το Δημόσιο, το Δήμο, Νομικά Πρόσωπα του Δημοσίου, 
Ο.Τ.Α., Επιχειρήσεις Ο.Τ.Α. Επίσης η εφαρμογή προ¬ 
γραμμάτων διαχείρισης απορριμμάτων και ανακύκλω¬ 
σης. 

ι. Η διοργάνωση κάθε είδους πολιτιστικών, αθλητικών 
και κοινωνικών δραστηριοτήτων, εκθέσεων, εορταστι¬ 
κών, παραδοσιακών και άλλων εκδηλώσεων για την προ¬ 
ώθηση και ιεροβολή των σκοπών του δήμου ή της επιχεί¬ 
ρησης, για την αντίστοιχη προβολή και προώθηση άλλων 
φορέων, καθώς και για την διάδοση της καλλιτεχνικής 
παιδείας στους τομείς μουσικής, χορού, θεάτρου, κινη¬ 
ματογράφου, φωτογραφίας, εικαστικών τεχνών κ.λπ. 

Ακόμη η οργάνωση - παρουσίαση - εκμετάλλευση - επι¬ 
στημονικών, εμπορικών και άλλων συναντήσεων και πα¬ 
ρεμφερών δραστηριοτήτων για την προβολή της περιο¬ 
χής καθώς και ομάδων πολιτών ή φορέων και των κάθε εί¬ 
δους προϊόντων τους. 

ία’. Η παραγωγή, αξιοποίηση και εκμετάλλευση κάθε 
μορφής επικοινωνιακού υλικού (έντυπα, ραδιοφωνικές 
καιτηλεοπτικές εκπομπές, βίντεο κ.λπ.) που προάγειτους 
σκοπούς του Δήμου. 

ιβ’. Η έκδοση βιβλίων και παντός είδους ενημερωτικού 
υλικού για την τεκμηρίωση και προβολή των δραστηριο¬ 
τήτων της τοπικής κοινωνίας. 

ιγ’. Η σύναψη προγραμματικών συμβάσεων με κρατι¬ 
κούς φορείς (Υπουργεία, Γενικές Γραμματείες Υπουργεί¬ 


ων, Δημόσια Ιδρύματα και Οργανισμούς), με Νομαρχια¬ 
κές Αυτοδιοικήσεις με άλλους Οργανισμούς Τοπικής 
Αυτ/σης, με Δημοτικές Επιχειρήσεις άλλων δήμων, για 
την υλοποίηση προγραμμάτων των προαναφερομένων 
φορέων που συμπίπτουν ή συνάδουν με τους σκοπούς 
της επιχείρησης. 

ιδ’. Η στήριξη και υποβοήθηση του αναπτυξιακού έργου 
του δήμου. Η ανάληψη δραστηριοτήτων με σκοπό την 
πραγματοποίηση εσόδων στα πλαίσια της αξιοποίησης 
της δημοτικής περιουσίας και των τοπικών συγκριτικών 
πλεονεκτημάτων. Τέτοιες ενέργειες είναι η σύνταξη των 
σχετικών μελετών και η εξασφάλιση των αναγκαίων εγκρί¬ 
σεων και αδειών, η μελέτη και κατασκευή τεχνικών έργων 
υποδομής τουριστικών αθλητικών οικιστικών και εμπορι¬ 
κών εγκαταστάσεων, έργα και δραστηριότητες για την 
προστασία του περιβάλλοντος και η εκτέλεση διάφορων 
κοινωφελών έργων στην περιοχή του Δήμου Πέτρας. 

ιε’. Η ανάπτυξη και εκμετάλλευση οργανωμένων εμπο¬ 
ρικών δραστηριοτήτων για την εξυπηρέτηση των κατοί¬ 
κων και των επισκεπτών όπως: δημοτικές αγορές, λαϊκές 
αγορές, καταστήματα, αναψυκτήρια κ.λπ. 

ιστ’. Η ίδρυση άλλων επιχειρήσεων ή κοινοπραξιών, η 
δημιουργία θυγατρικών επιχειρήσεων, η συμμετοχή, η 
συνεργασία με υφιστάμενες ή η εξαγορά τους για την κά¬ 
λυψη των αναγκών του Δήμου και των κατοίκων που δρα¬ 
στηριοποιούνται στους τομείς των κατασκευών, της βιο¬ 
τεχνίας, του τουρισμού, της αλιείας, της γεωργίας, της 
αμπελουργίας, των οικολογικών καλλιεργειών και της 
κτηνοτροφίας. 

ιζ’. Η εν γένει προώθηση των τοπικών προϊόντων και των 
παραδοσιακών επαγγελμάτων που τείνουν να εκλείψουν 
και η ανταλλαγή απόψεων και δράσεων για την αύξηση της 
ανταγωνιστικότητας καιτην καθιέρωση δράσεων διαδημο¬ 
τικής, περιφερειακής και εθνικής εμβέλειας και σημασίας. 

ιη’. Η συνδιοργάνωση και λειτουργία με άλλους φορείς 
ή ιδιώτες προγραμμάτων κατάρτισης. 

ιθ’. Η διαχείριση κινητής και ακίνητης περιουσίας του 
Δήμου. 

κ’. Η διαχείριση και αξιοποίηση του δάσους και των δα¬ 
σικών εκτάσεωντου Δήμου. 

κα. Η ανάληψη πρωτοβουλιών και παρεμβάσεων οικι¬ 
στικού περιεχομένου στις υποδομές των δημοτικών δια- 
μερισμάτωντου Δήμου. 

κα’. Η στήριξη του συνόλου των προσπαθειών του Δή¬ 
μου με την παροχή προς αυτόν υπηρεσιών πληροφορι¬ 
κής, τηλεπικοινωνιών και τηλεματικής. Ο στόχος αυτός 
μπορεί να επιτευχθεί με τη δραστηριοποίηση της επιχεί¬ 
ρησης σε μελετητικές εργασίες και προτάσεις όπως επί¬ 
σης και στην υλοποίηση η διαχείριση έργων μετά από 
αντίστοιχες αποφάσεις του Δημοτικού Συμβουλίου. 

κβ’. Η δημιουργία της απαραίτητης υποδομής για πα¬ 
ροχή συμβουλευτικών υπηρεσιών σε θέματα διοικητικά, 
αναπτυξιακά, νομικά, τεχνικά και νέων τεχνολογιών για 
την υποστήριξη και ανάπτυξη των δραστηριοτήτων του 
Δήμου και άλλων φυσικών και νομικών προσώπων ιδιωτι¬ 
κού και δημοσίου δικαίου. 

κγ’. Η παροχή συμβουλευτικής υποστήριξης και τεχνι¬ 
κής βοήθειας σε μικρομεσαίες επιχειρήσεις και άλλους 
φορείς για τη συμμετοχή τους σε Εθνικά και Κοινοτικά 
αναπτυξιακά προγράμματα. 

κδ’. Η εκπόνηση μελετών, η κατασκευή τεχνικών έργων, 
η εκτέλεση μεταφορικών εργασιών και η πραγματοποίη¬ 
ση επενδύσεωνγιατηνευρύτερη ανάπτυξη της περιοχής. 

κε’. Η ανάπτυξη δραστηριοτήτων και η παροχή υπη¬ 
ρεσιών στους τομείς της πληροφορικής των τηλεπικοι¬ 
νωνιών, της τηλεματικής, της διαφήμισης και προβολής 
με οπτικοακουστικά μέσα και χρήση τεχνολογικών αιχ¬ 
μής. 

κστ’. Η δημιουργία κέντρων παροχής υπηρεσιών ηλε¬ 
κτρονικού εμπορίου, η πρόσβαση σε δίκτυα και εν γένει η 
διευκόλυνση της επικοινωνίας και συνεργασίας ανάμεσα 
σε απομακρυσμένους χρήστες που ανήκουν στον επιχει¬ 
ρηματικό κόσμο καθώς και σε άλλες ομάδες πολιτικές, 
πολιτιστικές, θρησκευτικές, αθλητικές κ.λπ. 

κη’. Η ανάπτυξη επαφών, συνεργασίας και ανταλλαγών 
τεχνογνωσίας με εθνικά και διευρωπάίκά δίκτυα προώθη¬ 
σης της αναπτυξιακής διαδικασίας. 

3. Η επιχείρηση διοικείται από 7 (επταμελές) διοικητικό 
συμβούλιο, που τα μέλη ορίζονται μαζί με αναπληρωτές 
από το Δημοτικό Συμβούλιο. Τα μέλη του διοικητικού συμ¬ 
βουλίου αποτελούν 5 (πέντε) αιρετοί του Δήμου Πέτρας 
εκ των οποίων ο ένας θα πρέπει να είναι από την μειοψη¬ 
φία, έναν εκπρόσωπο πολιτιστικών και κοινωνικών φορέ¬ 
ων της περιοχής και συγκεκριμένα προερχόμενον από 
τον μεγαλύτερο Συνεταιριστικό φορέα, την Συνεταιριστι¬ 
κή Ομάδα Καπνού Λόφου - Μηλιάς - Αγ. Δημητρίου και ένα 
τεχνοκρατικό μέλος που θα έχει πείρα ή σχετικές γνώσεις 
με τα αντικείμενα λειτουργίας της Δημοτικής Επιχείρη¬ 
σης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από 20 (είκοσι) εργαζόμενους. 

4. Η διάρκεια της Επιχείρησης είναι 50 (πενήντα) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

5. Εδρα της Επιχείρησης είναι ο Δήμος Πέτρας του Νο¬ 
μού Πιερίας. 

6. Το κεφάλαιο που διαθέτει ο Δήμος Πέτρας ορίζεται 
σε 96.300€ και θα καταβληθεί τμηματικά. Μετά την δημο¬ 
σίευση της συστατικής πράξης της επιχείρησης στο 
Φ.Ε.Κ. θα καταβληθεί το ποσό των 20.000 € για το έτος 
2003,20.000 € για το 2004,20.000 € για το 2005τα δε υπό¬ 
λοιπα 33.000 € θα καταβληθούν το έτος 2006. 

7. Πόροι της Επιχείρησης είναι τα έσοδα από την εκμε¬ 
τάλλευση των εγκαταστάσεων της και γενικά από την 
άσκηση της δραστηριότητας της, οι πρόσοδοι από την 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις. 

8. Ή Επιχείρηση διαλύεται: 

α) με απόφαση του Δημοτικού Συμβουλίου, που λαμβά- 
νεται με την απόλυτη πλειοψηφία των μελών του και από¬ 
φαση του Υπουργού Εσωτερικών. 

β) όταν λήξει χωρίς να παραταθεί η διάρκεια της Επιχεί¬ 
ρησης και 

γ) σε περίπτωση πτώχευσης της Επιχείρησης. 

Την διάλυση ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. Στη εκκαθάριση διεκπεραιώνονται οι εκ¬ 
κρεμείς υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της 
Επιχείρησης. Το υπόλοιπο περιέρχεται στον Δήμο Πέ¬ 
τρας. 


9. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η 
διαχείριση και εποπτείατης Επιχείρησης, διέπονται από 
τις σχετικές με τις δημοτικές και κοινοτικές επιχειρήσεις 
διατάξεις του Π.Δ. 410/95 (Δ.Κ.Κ) και την με αριθμ. 
25027/9.4.84 απόφαση του Υπουργού Εσωτερικών, που 
δημοσιεύθηκε στο Φ.Ε.Κ 244/19.4.84τεύχος Β'. 

10.0 έλεγχος της Επιχείρησης διενεργείται από 2 (δύο) 
Ελεγκτές σύμφωνα μετά όσα ορίζει ο Νόμος. 

11. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
20.000 € για το οικ. έτος 2003. και τα υπόλοιπα ωςτηνπαρ. 
6 αναφέρονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 20 Μάίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 8683 (5) 

Τροποποίηση της Συστατικής Πράξης του Νομικού Προ¬ 
σώπου του Δήμου Ιτάνου με την επωνυμία «Παιδικός 
Σταθμός Παλαικάστρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 26 Α , 106, 176, 198, 199 και 
203 του Π.Δ. 410/1995 «περί Δημοτικού και Κοινοτικού 
Κώδικα». 

2. Τις διατάξεις του Ν. 2503/97 «Διοίκηση, οργάνωση. 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την 5972/13.8.1998 (ΦΕΚ 446/Β/2001) απόφαση 
του Γ ενικού Γ ραμματέα Περιφέρειας Κρήτης «Ορισμός 
Εισηγητών και μεταβίβαση εξουσίας υπογραφής «Με 
Εντολή Γ ενικού Γ ραμματέα» αποφάσεων, εγγράφων 
και άλλων πράξεων στον Γενικό Διευθυντή, στους Προϊ¬ 
σταμένους Διευθύνσεων και Προϊσταμένους Τμημάτων 
και Γ ραφείων των Υπηρεσιών της Περιφέρειας», όπως 
τροποποιήθηκε και ισχύει. 

4. Την 6204/30.9.1999 απόφασή μας, με την οποία συ- 
στήθηκε στο Δήμο Ιτάνου, Νομικά Πρόσωπο Δημοσίου Δι¬ 
καίου με την επωνυμία «Παιδικός Σταθμός Παλαικά- 
στρου». 

5. Το 1923/5.6.2003 έγγραφο του Δήμου Ιτάνου με το 
οποίο μας εστάλη η 79/2003 απόφαση του Δ.Σ. που αφο¬ 
ρά την τροποποίηση της συστατικής πράξης του Παιδι¬ 
κού Σταθμού Παλαικάστρου, ως προς τη παράγραφο 3 
που αναφέρεται στη Διοίκηση του Νομικού Προσώπου, 
αποφασίζουμε: 

Τροποποιούμε την 6204/30.9.1999 απόφαση, με την 
οποία συστήθηκε στο Δήμο Ιτάνου, Νομικό Πρόσωπο με 
την επωνυμία «Παιδικός Σταθμός Παλαικάστρου, ως 
προς την παράγραφο 3 που αφορά τη Διοίκηση του Νο¬ 
μικού Προσώπου, και συγκεκριμένα αντικαθίσταται το 
5ο μέλος του Δ.Σ. (ο Δημότης) με ένα (1) εκπρόσωπο 
των γονέων των φιλοξενούμενων παιδιών. Με την τρο- 

ποποίηση αυτή η παράγραφος 3 διαμορφώνεται όπως 
παρακάτω: 

3. Διοίκηση 

Το Νομικό Πρόσωπο διοικείται από πενταμελές (5) Διοι¬ 
κητικό Συμβούλιο τα μέλη του οποίου μαζί με τους ανα¬ 
πληρωτές τους ορίζονται από το Δημοτικό Συμβούλιο και 
αποτελείται από τους: 

- Δήμαρχο ή Αντιδήμαρχο ή Δημοτικό Σύμβουλο, που 
ορίζεται από το Δήμαρχο, ως Πρόεδρος. 

- Δύο (2) Δημοτικούς Συμβούλους. 

- Ένα (1) εκπρόσωπο των εργαζομένων στο Νομικό 
Πρόσωπο. 

- Ένα (1) εκπρόσωπο των γονέων των φιλοξενούμενων 
παιδιών. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Το Διοικητικό Συμβούλιο από τα μέλη του εκλέγει τον 
αντιπρόεδρο. 

Κατά τα λοιπά ισχύει η 6204/30.9.1999 απόφασή μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγ. Νικόλαος, 20 Ιουνίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Ζαρκανίτη Κυριακή του Θεοδώρου. 

Ο ΝΟΜΑΡΧΗΣ ΑΘΗΝΩΝ 

Με την 1706/24.6.2003 απόφαση του Νομάρχη Αθηνών 
χορηγείται στην Ζαρκανίτη Κυριακή του Θεοδώρου άδεια 
άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




